
Švietimo pagalba: Logopedo paslaugos
Mokyklos logopedas teikia specialiąją pedagoginę pagalbą mokiniams, turintiems kalbos, kalbėjimo ir komunikacijos sutrikimų. Specialisto tikslas – padėti vaikams įveikti ugdymosi sunkumus, lavinti sklandžią kalbą, komunikacinius įgūdžius bei stiprinti pasitikėjimą savimi mokymosi procese.
👤 Kontaktai ir darbo laikas
•  Logopedas (-ė): Gintarė Dobužinskienė
•  Kabinetas: ll aukštas, logopedo kabinetas 
•  El. paštas: gintarytttevain@gmail.com
•  Telefonas: ---

	Darbo diena
	Darbo laikas
	Konsultacijos tėvams / mokytojams

	Pirmadienis
	 08:30 – 14:00
	 14:00 – 15:00

	Antradienis
	 08:00 – 14:15
	 14:15 – 15:15

	Trečiadienis
	 08:30 – 14:00
	 14:00 – 15:00

	Ketvirtadienis
	 08:30 – 14:00
	 14:00 – 15:00

	Penktadienis
	 08:30 – 12:45
	 13:00 – 14:00



*Pastaba: Dėl konsultacijų laiko tėvelius ir mokytojus prašome suderinti iš anksto el. paštu arba per „TAMO“  dienyną.*
Teikiama pagalba
• Įvertina mokinio kalbėjimo ir kalbos gebėjimus:
Įvertina mokinio kalbėjimo, kalbos, komunikacijos, skaitymo ir rašymo gebėjimus, nustato patiriamus sunkumus, jų pobūdį bei numato tinkamiausias pagalbos kryptis.
• Teikia logopedinę pagalbą:
Individualių ar grupinių pratybų metu lavina mokinio kalbos ir kalbėjimo gebėjimus, foneminę klausą, žodyną, rišliąją kalbą, garsų tarimą ir kalbos vartojimo įgūdžius. 
• Padeda ugdyti skaitymo ir rašymo gebėjimus:
Padeda mokiniams, patiriantiems skaitymo ir rašymo sunkumų, ugdyti šiuos gebėjimus, taiko tinkamus pagalbos būdus ir prireikus bendradarbiauja su mokytojais bei kitais švietimo pagalbos specialistais.
• Konsultuoja mokinius, tėvus (globėjus) ir pedagogus:
Teikia rekomendacijas dėl mokinio kalbos, kalbėjimo, skaitymo ir rašymo gebėjimų ugdymo, pagalbos būdų bei tinkamų mokymosi sąlygų mokykloje ir namuose.
• Rengia ir pritaiko ugdymo priemones:
Rengia ir pritaiko mokiniui skirtas užduotis bei ugdymo priemones, atsižvelgdamas į jo individualius poreikius, gebėjimus ir mokymosi ypatumus.

Kaip mokiniui skiriama logopedo pagalba?
1. Pastebimi sunkumai: Mokytojas, tėvai (globėjai) arba pats mokinys pastebi kalbėjimo, kalbos, skaitymo ar rašymo sunkumus.
2. Atliekamas logopedinis įvertinimas: Logopedas įvertina mokinio kalbėjimo, kalbos ir komunikacijos gebėjimus, prireikus – skaitymo ir rašymo gebėjimus. Įvertinęs mokinio gebėjimus ir sunkumus, logopedas numato pagalbos poreikį.
3. Skiriama logopedinė pagalba: Atsižvelgiant į mokinio individualius poreikius, teikiama individuali arba grupinė logopedinė pagalba. Pratybų metu ugdomi kalbėjimo, kalbos, komunikacijos, skaitymo ir rašymo gebėjimai.
4. Stebima mokinio pažanga: Logopedas nuolat stebi mokinio pažangą ir, atsižvelgdamas į ją bei mokinio poreikius, prireikus keičia ar papildo taikomus pagalbos būdus.
5. Bendradarbiaujama su mokinio ugdymo procese dalyvaujančiais asmenimis: Logopedas bendradarbiauja su mokiniu, jo tėvais (globėjais), mokytojais ir kitais švietimo pagalbos specialistais. Teikiamos rekomendacijos, padedančios nuosekliai ugdyti mokinio gebėjimus mokykloje ir namuose.
6. Esant poreikiui, rekomenduojamas išsamesnis įvertinimas: Jeigu mokinio poreikiams nustatyti ar tinkamai pagalbai organizuoti reikalingas išsamesnis vertinimas, logopedas bendradarbiauja su mokyklos Vaiko gerovės komisija (VGK) ir kitais specialistais bei rekomenduoja kreiptis dėl papildomo mokinio ugdymosi poreikių įvertinimo.

